Es poden reconèixer els coneixements previs d’estudis començats o acabats, tant d’altres CFGS com de titulacions universitàries o idiomes.
Si ja ets estudiant, has de contactar amb el teu tutor o tutora del cicle i emplenar la sol·licitud de les convalidacions des del Campus Virtual FP. Qui exerceixi la tutoria t’informarà de quina és la documentació que has d’aportar.
Recomanem fer aquesta sol·licitud al principi de curs per a poder valorar quins seminaris i projectes de tota la titulació et poden ser convalidats, de manera que no els hagis de cursar.
Un cop tramitada la sol·licitud de convalidació, des de Secretaria es reconeixeran els seminaris o projectes en el teu expedient i se’t tornaran 35 euros per cada crèdit la validesa acadèmica del qual s’hagi demostrat. Aquesta devolució es pot fer efectiva per un abonament parcial o una reducció de les quotes del curs.
En la resolució oficial que t’enviarem es detallarà la resolució i, si tens cap dubte, et podràs adreçar al teu tutor o tutora del cicle.
Has de tenir en compte que la formació en centres de treball (les pràctiques en el marc de la formació professional) pot ser reconeguda per la teva experiència laboral, sempre amb la documentació acreditativa i la recomanació per part de qui exerceixi la tutoria.